ORIGINALNA NETFLIXOVA SERIJA
MI TO DOPUŠTAMO.
POLITIČKA I SOCIJALNA JEDNAKOST
NOVA OBJAVA
MILJENICI KRALJA MIDE
OBJAVI
50 DANA PRIJE
Društveni se nemiri šire našim kontinentom
i ozbiljna su prijetnja političkoj stabilnosti.
Nasilni nemiri izbijaju
u svim europskim zemljama.
Nema jasne motivacije ni konkretnih zahtjeva,
a ni očitih vođa.
Sa zakašnjenjem vidimo kako je iskra nezadovoljstva rasplamsala nerede.
Ono što danas zovemo „španjolskom bunom“,
započelo je prije dva tjedna kao mirni prosvjed
protiv rasta cijene struje.
Postupno im se pridružuju tisuće,
bez obzira na klasu i ideologiju.
Prekipjelo nam je i nikoga nije briga. Poslušajte me: Odzvonilo vam je!
U ratu smo, jasno? Strah će promijeniti stranu.
Zajedno smo nezaustavljivi. Nezaustavljivi smo!
Jebeni gnjev naroda. Mi smo gnjev naroda.
-Ima li nešto za mene? -Da.
„Dragi g. Genovés,
zahtijevamo da prodate dionice koje posjedujete
i dostavite nam 50 milijuna eura u gotovini.“
Dobro jutro.
„Da bismo izbjegli pretjerani pritisak, imate deset dana, počevši od danas,
da ispunite naše zahtjeve.
Ako vam je draže,
prihvatit ćemo plaćanje u ratama,
ali imajte na umu da nismo spremni
prihvatiti iznos rate manji od pet milijuna eura.
Vjerujte nam, g. Genovés,
prema vama ne gajimo ni trunku neprijateljstva.
Brzo ćete shvatiti da smo, baš poput vas, samo poslovni ljudi.
Razlikuje nas sitnica:
specijalizirali smo se za specifičnu vrstu spekulacije,
iznimno isplative,
ako postrani ostavimo određene moralne skrupule.
Stoga bismo bili zahvalni
ako u naš odnos ne biste uplitali policiju.
Nakon što shvatite i prihvatite naše uvjete,
objavite oglas u El Observador Nacionalu.
Uključite svoje inicijale i suglasnost.
Idealno, oglas objavite prije 1. listopada.
U protivnom,
tog datuma nasumično ćemo ubiti osobu koja se nađe u Av. de Valvanera
u cik zore.
Ne poznajemo tu osobu.
A ni vi.
Ali samo je vi možete spasiti.
S poštovanjem,
Miljenici kralja Mide.“
Gloria!
Još si ovdje?
Dobra večer, gospodine. Taman sam na odlasku.
-Da to odložim nekamo? -Hvala.
Zasad ga stavite u gostinjsku sobu.
To je bio dar. Ne znam što bih s njim.
-Gospodine? -Da?
Mogu li početi raspakiravati kutije?
Ne, to ćemo zajedno, Gloria.
To su većinom dokumenti. Javit ću vam.
Još nešto?
Ne.
Ne, hvala vam. Odmorite se.
Laku noć.
Doselili ste se prije osam mjeseci.
Useljenje podrazumijeva da se i uselite.
MILJENICI KRALJA MIDE
MIT O KRALJU MIDI
ORGANIZACIJA MIDA
MIDOVA IZNUDA
MIDINA ISKUŠENJA
Hajde.
Uđite!
Sjednite, gospođice.
Ovdje niste u opasnosti.
Dobro došli.
Znam da ste sletjeli prije nekoliko sati.
Vjerujem da trenutačno niste baš sretni.
Hvala što ste došli.
Obično ne pokrivam ovakve priče.
-Nisam ratna dopisnica. -Znam.
Nisam vas zato odabrao.
U istoj smo profesiji.
Molim vas, uključite diktafon pa možemo početi.
Surađivao sam s ovim zločinačkim režimom 28 godina.
Cijelo to vrijeme širim laži u ime vlade.
Sada pred vama, a uskoro i pred drugim novinarima,
preuzimam odgovornost za to.
Tisuće mrtvih, uključujući djecu,
istrijebljeni izgubljeni naraštaji.
Premalo i prekasno.
To je sve što mogu ponuditi.
To i informacije koje posjedujem.
Jedna od vodećih banaka u vašoj zemlji
financira ovu vladu već šest godina.
Ostvaruje golemi profit od prodaje oružja ovoj vladi.
Čine to kroz dvije europske i jednu libijsku banku
koje pripadaju madridskom konglomeratu Banco Industrial.
Ovdje su detalji svih transakcija.
Najgore je što je sve legalno.
Ali Banco Industrial…
Sigurni ste da sam prava osoba za ovo?
Vaše su novine na dobrom glasu.
Pročitao sam vaš članak o Centralnoj banci.
Impulzivan,
ali iskren.
Zašto sada?
Rođen sam ovdje.
Kao i moj sin.
Vjerujem da ću ovdje i umrijeti.
Situacija se može i pogoršati.
Bez dvojbe.
Ne mogu nastaviti okretati glavu.
Prije samo devet mjeseci većina nije čula za Víctora Genovésa.
Preko noći postao je predsjednik
jedne od najvećih medijskih kuća u zemlji.
Upravo je neočekivano naslijedio
carstvo Antonija Malvara.
Grupacija Malvar ne samo da je nadvladala teškoće
zbog smrti osnivača,
već i cijena njihovih dionica nastavlja rasti.
Víctore Genovés.
-Čestitam. Dobro nam došli. -Hvala.
Moram vas pitati…
Zašto baš vi?
Pa, recimo to ovako…
INTERVJU S VÍCTOROM GENOVÉSOM, PREDSJEDNIKOM GRUPACIJE MALVAR
Nemam pojma.
Dobro ste poznavali A. Malvara.
Sigurno imate neke pretpostavke.
A. Malvar nije bio običan čovjek.
Niti prosječan biznismen.
Duboko je vjerovao u naš sustav.
Neobično za današnje vrijeme.
Vjerovao je da profit potiče društvene promjene.
Nije mislio samo na zaradu.
Vjerovao je da se treba ponositi poslom.
Primjer za to su El Observador Nacional, glavne novine Grupacije.
No te stare novine već dugi niz godina ne donose zaradu.
El Observador Nacional igra
važnu ulogu u ovoj državi još od demokratske tranzicije.
Te „stare novine“, kako ih zovete,
važan su simbol mnogima.
Pa, neodrživi simbol, u svakom slučaju.
Kakva kučka!
To je jedina mana koju stručnjaci vide u vašem upravljanju Grupacijom.
Internet je naveo pojedine medijske kuće
da stegnu remen.
Odlučili smo se dodatno usredotočiti na kvalitetu i prestiž.
Hajde, Genovés čeka.
Želimo biti najbolje španjolske novine,
što je dugoročno unosna strategija.
Čekali smo dok nismo gotovo sve potvrdili.
Čestitam na intervjuu.
Oni su trgovci oružjem. Prodaju mnogo oružja.
Diktatoru.
Lako je povezati prodaju oružja s masakrom u Al Baydi.
Stradalo je oko 200 ljudi, od čega 60 djece.
Može se reći da imamo priču.
Ta banka financira Grupaciju više od 15 godina.
Pozajmili su nam milijune eura.
Osim toga, posjeduju 4 % naših dionica.
To nije priča, to je bomba.
Nadalje, El Observador zadržao je svoj dobar ugled
jer sam uvjerio mnoge ljude
da preuzmu njegove dugove. Uključujući Banco Industrial.
Znam samo da radim na priči gotovo šest mjeseci.
To je golemi skandal.
Dugujem to Saidu Alfaadu.
Pod pretpostavkom da je sve istina,
i nastranu tvoji osjećaji, zašto objaviti priču?
Zašto objaviti nešto što bi spriječilo objavljivanje jednako važnih priča?
Jer nemamo izbora.
Nastranu moji osjećaji
i situacija u tvrtki,
to je ispravno.
Uvijek postoji izbor.
U redu.
Mónica…
Imam puno posla. Doviđenja.
Hvala što si nas primio, ali moraš znati, Víctore,
-ne objavimo li je mi, netko hoće. -Je li sve provjereno?
Nedostaje nam izjava izvršnog direktora francuske banke.
Povezan je s B. Industrial. I još par izjava…
Završi priču.
Što radiš? Kamo ga vučeš?
-Evo. Hajde. -Ne ovamo. Onamo!
-Iskreno… -Ne. Moramo ga okrenuti.
Ovo mi zbilja nije trebalo.
Treba mi piće.
-Tek je 18.00 h. -Pa? U mirovini sam.
Što mi je ostalo od 11-godišnje veze s tim krelcem?
Raštimani klavir.
-Drago mi je da si tako sretna. -Presretna.
Dobila sam nogu sa 64 godine,
mirovinu će mi smanjiti za 32 eura,
imam klavir kojeg se ne mogu riješiti
i upravo sam saznala
da moja kći vikende provodi u Siriji iako traju raketni napadi.
Jedan dan. Ne pretjeruj, mama.
Zašto se brineš ako će ti ta priča lansirati karijeru?
Ne žele je objaviti.
Možda je mogu objaviti na blogu.
-Prodaj je drugom listu. -Neće je uzeti.
Mnogi će me staviti na crnu listu.
Ocrnjivat će me dok me skroz ne izopće.
Je li vrijedno toga?
Čak i ako je nitko ne objavi,
to me ne oslobađa novinarske dužnosti, zar ne?
Zanemarila bi priču da sačuvaš posao?
Moraš li spasiti svijet po cijenu sebe
ako ostale nije briga?
-Nisam poput ostalih. -Meni kažeš!
Misliš da si bolja od drugih.
Možda.
Ali netko to mora učiniti.
Ponosim se tobom, dušo.
Hajde…
Daj da ga izbacimo.
Što ćeš s klavirom?
Prodat ću ga.
A dotad neka čeka na odmorištu?
Ne znam što ću s njim, ali daj da ga izbacimo odavde.
Okreni ga prema sebi.
UBOJICE, LOPOVI
NEPOSLUH ZAUVIJEK JEBEŠ VAŠU LOVU!
Ova četvrt nije baš…
sigurna.
Promijenila je lokaciju.
Tko zna zašto?
Uvijek traži nova mjesta…
čudna.
Voli to.
Evo nas.
-Da vas pričekam? -Nema potrebe.
Naći ću put kući.
Ako mi ona to dopusti.
Uzgred rečeno…
Navijač si Reala. Imam dvije karte za ložu.
-Želiš ih? Nikako da nađem vremena. -Da, naravno.
Dobit ćeš ih sutra.
-Laku noć, Diego. -Laku noć, gospodine. Hvala.
Uđite.
-Dobra večer. -Hvala.
Víctor Genovés, sin razmetni!
Jose Alva…
Dobro došla natrag. Žurila si se?
Sanjala sam o ovome.
-Govorim o raku. -Jasno.
Madrid postaje kičast.
Pokušavate nalikovati New Yorku.
Živjela sam ondje 15 godina. Niste ni blizu.
Ovo je stoljetni bar. Čuo si za njega?
Ne.
-Oprosti što sam propustila krunidbu. -Sitnica.
Nitko to nije očekivao.
Nije ti se štucalo?
U mnogima si pobudio sumnje.
Čuo sam glasine,
ali nitko nije ništa rekao javno.
Ponosim se tobom.
A kako si ti?
Svi ti tračevi…
Dopa Digital,
„Kraljica platforme“,
odabrala Španjolsku kao odskočnu dasku za Europu.
Zaželjela sam se doma.
Došli smo španjolskom narodu dati što želi.
-Sve je u redu? -Hvala, Sergio.
S prijestoljem dolazi i djevojka?
Upravljanje nasljedstvom oduzelo mi je svu energiju.
Ali dobro sam.
Što je s Tomom?
Prekinuli smo.
Počeo se baviti politikom.
Postao je dosadan.
Ali imaš pravo. Ovako je puno bolje.
Sjećaš li se Bostona?
Bilo je zabavno.
Jako zabavno.
Živim u predsjedničkom apartmanu
poput umirovljene rock zvijezde.
Ja i još 11 direktora.
Moja mladunčad.
Imamo cijeli kat za sebe.
Držat ću te na oku.
Malen si,
ali svejedno konkurencija.
Nedostajala si mi.
Idem na konferenciju.
Ručak je u pećnici, djeco.
Elena,
ugasi pećnicu u 11 h.
U redu.
Sinoć uopće nisam spavala, Lucia.
Ne.
Ne, nije to. Govori i vođenje programa
stvaraju mi stres.
Da.
Slušaj, reci momcima
da mi pošalju proračunsku tablicu prvog tromjesečja.
Želim početi…
Čemu takva šokiranost?
Prodavati oružje nezavisnoj državi, što god mislili o režimu,
nije protuzakonito.
U Siriji je stradalo gotovo pola milijuna ljudi, g. Valente.
Skrivali ste transakcije.
„Skrivao“?
Govoriš mi o mrtvima u Siriji.
Da ti postavim pitanje.
Jesu li oni moja odgovornost?
To nisu moji mrtvi.
Što je s madridskom Banco Industrial? Obitelji Arana-Vélez?
Svi su profitirali.
Nema sumnje, ali sve je počelo 2014.
Međutim, prodaja se ostvarila prije tek manje od godinu dana.
G. Valente, zašto ste napokon pristali na razgovor?
Te 2014.,
tri različite tvrtke
preuzele su 22 % imovine moje banke.
Te su tvrtke u međuvremenu nestale.
-A te su tvrtke… -Te su tvrtke
bile podružnice Banco Industriala.
Svi su to znali.
Potvrđujete da je Banco Industrial
bio vlasnik vaše banke i znao za poslovanje
sa sirijskom vladom od 2014.?
Odgovor je da.
Gadovi!
Vratite se u svoje vile!
Što se događa?
„Dragi g. Genovés,
kao što vidite,
odmah smo ispunili svoj dio dogovora.
Netko je jutros umro.
Vjerujemo da će vas ovo uvjeriti
da su naše namjere ozbiljne.
Ako nam se ne javite u roku od deset dana,
nastradat će još jedna nevina osoba u četvrti Ópera, 11. u mjesecu.
Nadamo se da ste dobro i zdravo.
S poštovanjem,
Miljenici kralja Mide.“
„Ova tvoja ideja je usrana.“
Upravo su to rekli.
Rekao je: „Da, usrana je, ali…“
Počeo ju je opravdavati.
Víctore, slušaš li uopće?
Da, zamislio sam se…
Inspektore Conte.
Hvala što ste došli.
Pođite sa mnom.
Obično ne dolazim u kućne posjete.
Znam, ali morate me razumjeti,
ovakav slučaj radije ne bih nosio u policijsku postaju.
Ali zvali ste državnu tajnicu za sigurnost.
Tako je.
Sjednite, molim.
Pregažena žena bila je Susana Ruiz Plasencia.
Imala je 45 godina, iza sebe je ostavila dvije kćeri,
obje su maloljetne.
Nije imala kriminalnu prošlost.
Mogu li vidjeti pismo?
Bacio sam ga.
Ali zadržao sam omotnicu. Unutra je.
Kao što sam rekao državnoj tajnici,
nakon ubojstva poslali su e-mail.
Preuzimaju odgovornost i daju mi novi rok za isplatu.
U teoriji, ne platim li, netko će umrijeti za osam dana.
Ovo je vrlo čudan slučaj…
g. Genovés.
Osim ovog e-maila, sve upućuje na činjenicu
da je smrt gđe Ruiz bila prometna nesreća
i da je vozač pobjegao.
Možda neki luđak
preuzima odgovornost kako bi se okoristio.
U pismu je
bilo precizirano vrijeme i mjesto.
U pismu…
kojeg nemamo.
Pa, g. Genovés, ovo…
Što god da bilo, djeluje kao iznuda, tako ćemo je i tretirati.
Stoga trebam vašu suradnju.
Morat ću vam postaviti pitanja o obitelji i suradnicima.
Potrajat će nekoliko sati.
Zatražit ću od suca nalog
za nadzor vaše komunikacije s drugima.
-Htio sam da to znate. -Sve komunikacije?
Ako je ovo zaista ozbiljno
i želite to okončati, ovo je način.
Insinuirate da sam odgovoran za ovo?
To mi uopće nije namjera.
Zvuči kao da mislite da je problem moj,
da želim da ga riješite. Nije tako.
Ugrožena je sigurnost javnosti. To je vaš posao.
Ja ga samo prijavljujem,
i to kanalima koje smatram prikladnim.
To je jedno gledište.
Izvolite.
To je sve?
Moja će vas tajnica ispratiti.
Hvala što ste došli, g. Conte.
Hvala.
Cijelu noć?
Da, Laura.
Umjesto da se družiš s njim, šalješ svoje siledžije?
Kako ćeš mu reći? Ja neću.
Kao što sam i tebi.
Vidio je prosvjede.
Objasnit ću mu da je riječ o mjeri opreza.
To što će biti pod nadzorom,
šalje mu poruku da nam neki opasni ljudi žele nauditi.
To mu poručuješ.
Laura, molim te.
Možeš li prestati izvrtati stvari?
-Samo želim zaštititi njega i tebe. -Jebote…
Moram ići.
Dolaze u sedam. Znaju što treba.
Gdje je Marcos?
U svojoj sobi.
Poljubit ću ga i isplanirati vikend. Idemo na mačevanje.
Prestao je mačevati prije dva mjeseca.
Zašto se više ne mačuješ?
Nešto se dogodilo?
Dosadilo ti je? Loši protivnici?
Marcose, oprosti…
što nisam više vježbao s tobom.
Otkad sam predsjednik, nemam vremena.
Ali možemo te opet upisati.
Zar ne?
Ili odaberi drugi sport. Što voliš?
Ne znam.
Možeš se maknuti?
Imam zadaću.
Nasljedstvo je sve zakompliciralo.
Uvijek sam volio ovu kuću.
Zakasnit ćeš.
Možete mijenjati kamere… ovako.
Jednostavno je.
Možete ih pratiti preko mobitela ili drugih uređaja.
U redu. A tvoji ljudi…
Na straži su. Bez brige.
Vaš je sin siguran.
Ako imate pitanja, zovite.
-G. Genovés. -Hvala.
-Izvolite. -Hvala.
Dobro jutro.
Mauro i Julián odvjetnici su kompanije.
Silvia, moja tajnica.
Javier je naš financijski direktor.
Isabel predvodi odnose s javnošću.
Ovo je Mónica Báez, novinarka.
Sjednite, molim vas.
Pažljivo smo pročitali materijal koji ste nam poslali
jutros.
I…
zanimljiv je.
Zanimljiv?
Sve opisano je zakonito.
Potpuno zakonito.
-To je „potpuno“ nemoralno. -To nije poanta, Luise.
Nismo čuvari morala.
-Vi ste novinari… -Pardon, imamo moralnu obavezu.
Dugujemo to tvrtki koja hrani mnoge obitelji,
uključujući i našu.
Objava članka ugrozila bi im opstanak.
Neprihvatljivo kršenje poslovne etike.
Da razjasnimo,
kako bismo zaštitili vaš etički kodeks, moramo se otarasiti svog.
-To je to? -Mnogo je jednostavnije.
Objavili bismo rat mnogo jačem neprijatelju.
Još kad bi to bilo u samoobrani,
ali ovo je planiran i neopravdan napad.
Zašto smo onda svi ovdje?
Da je jednostavno, ne bi se raspravljalo nas osmero.
Ne opravdava li nas moralna raspuštenost važne španjolske banke?
Ili to što podupire ubilački režim? Je li pola milijuna mrtvih dobar razlog?
Da ne spominjem Alfaada koji riskira glavu.
Naravno, legalno je.
Zato i jest vijest.
Mogu li oni to?
Prestati jamčiti zajam? Naravno da mogu.
-Kao i otkazati odobreni kreditni limit. -Morate me ispričati.
Već sam morala odgoditi dva važna sastanka.
Isabel, ako izađeš, otpuštena si.
Ovo je trenutačno najvažniji sastanak.
Još nešto. Mogu nas tužiti.
-Mogu li dobiti tužbu? -Ne znam.
Ali iscijedili bi nas i ostali netaknuti.
Ne znam, Víctore. Nismo trebali cijelu predstavu.
Mogao si me nazvati i odbiti. To je sve.
Idemo, Mónica.
Čekaj.
-Ne bi se usudili. -Tko se ne bi usudio?
Obitelj Arana-Vélez… Neće nas napasti dok svi gledaju:
vlada, konkurencija. Klijenti smo im.
-Ne, Víctore… -Ali…
Moramo dići više prašine.
Što je priča veća, to smo zaštićeniji.
-Kako to misliš? -Prilog na naslovnici.
Prvo u digitalnom izdanju,
a onda ćemo ih bombardirati na televiziji.
Dat ćemo sve od sebe. Članak je glavna vijest.
Tjedni temat o Siriji.
Svi će izvještavati o tome, domaći i strani mediji.
Članak je glavna vijest.
Kako ćete opravdati ovu apsurdnu odluku pred Odborom?
El Observador Nacional međunarodni je standard
dobrog novinarstva.
Uspjeh za Grupaciju u novom poglavlju.
Samopouzdanje,
očekivanja…
Dionice će porasti.
-Ovo je nešto što… -Ovo, Mauro…
je ono ispravno.
Dva su svjedoka vidjela crveni Seat Ibizu.
Ne znaju godinu.
Još čekamo rezultate o boji na nozi žrtve.
Crveni Seat u Madridu.
U zadnjih deset godina registrirano ih je oko 50 000.
A pismo?
Kurirska služba ne sjeća se klijenta.
Potpis je bio škrabotina, platili su gotovinom.
Potvrda je poslana iz internetskog kafića bez kamera.
Kaže li Genovés što zanimljivo o suradnicima?
Ne.
Ispitivali smo ga cijelo popodne.
Zbunjen je koliko i mi.
Ovo je apsurdno, Alfredo.
Nasljedstvo je sve iznenadilo.
Neki članovi Odbora nisu zadovoljni njime, ali…
ništa ne čini iznudu smislenom.
Tip ima bivšu ženu i 10-godišnjeg sina,
ali prijete mu ubojstvom neznanca.
I upravo je dobio nasljedstvo.
Zašto misle da bi pokleknuo pred neuvjerljivom iznudom?
Nema smisla.
Genovés ne izgleda kao tip koji bi platio.
Ne krivim ga.
Bi li ti?
Ako ljudi umiru…
razmislila bih.
-Bar to. -Nijedan Španjolac ne bi platio.
-Kažem ti. -Pa…
Imamo jednu prednost.
Prvi put u povijesti
znamo dan i vrijeme ubojstva, deset dana unaprijed.
Ako trebaš nešto iz Odjela za ubojstva, javi mi.
Hvala, Raúle, Tucho.
Sve pripremi.
Oformit ću tim za slučaj.
Sve su fotografije masakra.
I…
Ne, čekaj.
Na zadnje dvije stranice ide Alfaadova biografija.
Ljut sam što je Banco Industrial odbio komentirati, ali…
Dobro…
Neka pripreme digitalno izdanje. Objava u devet?
Savršeno.
U devet.
U redu.
Čestitam.
Vežite se, narode. Zabava tek počinje.
Može, načelniče.
Hvala.
Deset iz Odjela za ubojstva, 18 iz Antiterorizma i naši ljudi.
-Nije loše. -Gdje smo stali?
Htjeli smo nekog barem na onom krovu.
Da, i agente po cijelom trgu.
MADRIDSKI BANCO INDUSTRIAL FINANCIRAO MASAKR U AL BAYDI
Već sam te odbio.
Ne tražim povišicu, plaćeni prekovremeni rad,
radni ugovor ni plaćene doprinose.
Samo želim promijeniti smjenu da stignem na plesnu audiciju!
Vidjet ću što mogu.
-Hvala. -Nema na čemu.
Sutra…
nas čeka naporan dan.
Trebaš se naći s odvjetnicima.
Kad ti mobitel počne zvoniti, neće prestati.
Pričekajmo.
Vidjet ćemo.
Pretpostavljam da znaš
da je ovo možda moj labuđi pjev.
Pretjeruješ.
-Kao uvijek. -Ne.
Moj ugled visi o koncu, Víctore.
Sve će biti u redu.
Inače ne bih odobrio objavu.
Mónica Báez…
-Zna što radi, zar ne? -Čak i vjeruje u to.
Hrabra je.
Koliko dugo nisi bio u ozbiljnoj vezi?
Da imam vremena i mentalnog prostora, usredotočio bih se na sina.
Više ga ni ne poznajem.
Trebao bih biti sa suprugom.
Četiri si godine razveden i trijezan.
Točno.
Balkon ovdje.
Eva, idi do kioska. Prijem.
Nebo 1. Čisto, prijem.
Nebo 2. I ovdje je čisto.
Nebo 3 ovdje. Sve je čisto.
Plaza de Oriente pod prismotrom.
Nebo 4. Sve je čisto. Prijem.
Zemljo, ima li novosti?
Ovdje Zemlja 7. Kiosk je čist.
Približavam se Ul. Vergara.
Zemlja 4 ovdje.
Slijedim čovjeka s duguljastom torbom prema sjeveru Ul. Capuchinos.
Zemlja 4 ovdje. Lažna uzbuna. Prijem.
…čudno ponašanje. Osoba na krovu zatvorenog kina.
Moguće da je naoružan. Osoba na sjeveroistočnom krovu.
Ne vidimo ga odavde. Vidi li ga itko drugi?
Balkon ovdje.
Potvrđujem, na krovu je.
Ne znamo je li naoružan. Prijem.
Nebo 4 ovdje. Ne vidimo nikoga s našeg položaja.
Nebo 2 ovdje. Vidimo čovjeka na krovu kina.
Naoružan je. Ponavljam…
-Naoružan je. -Eno ga.
Pozor, sve jedinice. Okružite napušteno kino.
Nebo 2 ovdje. Vidimo sumnjivca.
-Čekamo naredbe. -Zadržite položaj.
Ne pucajte. Želimo ga živog.
Nebo 2 ovdje. Puni pušku.
Ponavljam. Puni pušku.
Ustaje. Cilja civile.
Smijemo li pucati?
-Skinut ću ga. -Nemoj ga ubiti.
Sumnjivac bježi. Ponavljam…
Sve jedinice moraju okružiti zgradu!
Pozor svim jedinicama. Idite u staro kino. Brzo!
Dolje.
Bježi pješice Costanillom de los Ángeles.
-Imam ga. -Vidimo ga.
Smijemo li pucati? Ponavljam.
Ne pucaj!
Za Boga miloga!
-Stani! -Stani! Nacionalna policija!
-Stani! -Policija! Ruke uvis!
-Na tlo, odmah! -Na tlo!
Pazite, eksplozivi!
Pištolj!
-Dobar dan. -G. Genovés.
Mislim da ću danas kupiti novine.
Dobro, Juane. To smo i htjeli.
Završena je policijska akcija
i navodni je terorist ubijen u pucnjavi.
Banco Industrial tek se treba očitovati
o navodnoj prodaji oružja sirijskoj vladi,
temi članka objavljenog sinoć na stranicama El Observador Nacionala.
Vijest se svejedno brzo proširila.
Pričekaj me u autu, Diego.
Inspektore.
Mogli ste doći gore.
Nema potrebe, hvala.
Čini se da je luđak ubijen.
Ne baš, g. Genovés.
Da, čovjek je mrtav.
Ali prevarili smo se.
U svakom slučaju, postojala je još jedna žrtva,
na zadanom mjestu i u zadano vrijeme.
Kako to mislite?
Tko je to bio?
Zvao se Manuel Corona.
U zadnjih par godina otvorio je restorane
koji su propali zbog krize.
Utapao se u dugovima, da bi odjednom…
prije manje od tjedan dana otplatio sve dugove.
Supruga i djeca nestali su prije nekoliko dana.
Nema im ni traga.
Zar nije bio naoružan i pucao na policiju?
Bio je naoružan…
Ali meci su bili ćorci.
Ipak, pucao je na nas.
Naravno, istraga je u tijeku, no sve upućuje na to
da je g. Corona obitelji podario novi život
i platio ga samoubojstvom.
Pojavio se na Plazi de Óperi i pobrinuo da ne ostane živ.
Kod sebe je imao pismo.
Iz očitih razloga, ovo nije original.
Pročitajte ga. Naslovljeno je na vas.
Moram ići, g. Genovés.
Još se desetak agenata pridružuje istrazi.
Bojim se da je ovo tek početak.
Pročitajte ga.
„Dragi g. Genovés,
duboko žalimo zbog spoznaje
da ste odlučili uplesti policiju u naš odnos
i povećati troškove privatnog osiguranja.
Krivo ste nas procijenili.
Uskoro ćete shvatiti da nam je vaš život vrijedan.
Nikad ne bismo naudili vama ni vašim bližnjima
iz jednostavnog razloga:
Vaša dobit je i naša.
Razmislite, g. Genovés.
Nakon što nam platite, trebat će vam novac kojeg tratite.
Druga je žrtva ubijena na dogovoreni datum.
Ne žuri nam se, ali, kako bismo vas uvjerili,
ubuduće će netko umrijeti svakih pet dana.
Budući da ste odlučili uključiti policiju,
saznat ćete lokaciju tek nekoliko minuta prije.
Srdačan pozdrav,
Miljenici kralja Mide.“
Prijevod titlova: Nina Kralj Jager